ബൈക്ക് തീവച്ച് നശിപ്പിച്ചയാളെ പോലീസ് പിടികൂടി ചാത്തന്നൂര്: വീട്ടുമുറ്റത്ത് സൂക്ഷിച്ചിരുന്ന ബൈക്ക് തീവെച്ച് നശിപ്പിച്ച ശേഷം ഒളിവിലായിരുന്ന ആളെ പാരിപ്പള്ളി പോലീസ് അറസ്റ്റ് ചെയ്തു. പാരിപ്പള്ളി മൈല വിളമുളമൂട്ടില് കോളനിയില് രാജു 43 വിനെയാണ് ഇന്സ്പെക്ടര് അല് ജബ്ബാറിന്റെ നേതൃത്വത്തില് അറസ്റ്റ് ചെയ്തത്. മുള മൂട്ടില് സന്തോഷിന്റെ ബൈക്കാണ് കഴിഞ്ഞ 13 ന് രാത്രി തീവെച്ച് നശിപ്പിച്ചത്. ഇതിന് ശേഷം രാജു ഒളിവിലായിരുന്നു. കഴിഞ്ഞ രാത്രിയാണ് രാജു പിടിയിലായത്.വീട്ടില് മോഷണം: ഒരാള് അറസ്റ്റില്ചാത്തന്നൂര്: വീട്ടില് കയറി മോഷണം നടത്തിയ ആളെ മണികൂറുകള്ക്കകം പോലീസ് അറസ്റ്റ് ചെയ്തു. പാളയംകുന്ന് വേങ്കോട് മല വിള പുത്തന്വീട്ടില് പ്രിന്സാ 21 ണ് പിടിയിലായത്. പാരിപ്പള്ളി പാമ്ബുറം കാര്ത്തികയില് വിനോജിന്റെ വീട്ടിലാണ് കഴിഞ്ഞ ദിവസം വൈകുന്നേരം അഞ്ചോടെ മോഷണം നടന്നത്.വീട്ടില് നിന്നും ഓട്ടുവിളക്ക്, ഓട്ടുമണി എന്നിവയാണ് മോഷ്ടിച്ചത്. പാരിപ്പള്ളി ജംഗ്ഷന് സമീപത്തുനിന്നുമാണ് ഈ യാളെ ഇന്സ്പെക്ടര് അല് ജബ്ബാറിന്റെ നേതൃത്വത്തില് പിടികൂടിയത്. മോഷ്ടിച്ച സാധനങ്ങളും കണ്ടെടുത്തു.